მანანა გიგინეიშვილი
მანანა გიგინეიშვილი (დ. 17 ივლისი, 1933) — ქართველი მთარგმნელი, საქართველოს III, IV , V მოწვევის პარლამენტის წევრი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ქართული ენა და ლიტერატურის სპეციალობით. 1975-1977 წლებში იყო საქართველოს ენციკლოპედიის უფროსი სამეცნიერო რედაქტორი. 1962-1998 წლებში იყო შოთა რუსთაველის ქართული ლიტერატურის ინსტიტუტში, უფროსი მეცნიერ-თანამშრომელი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი.